ኢመደኤ ከተሰጠው ስልጣንና ተግባራት መካከል የኢንፎርሜሽንና ኮምፒዩተርን መሰረት ያደረጉ ቁልፍ መሰረተ ልማቶች ደህንነትን ለማረጋገጥ የሚያስችሉ ብሄራዊ የፖሊሲ የህግ፣ የስታንዳርድና ስትራቴጂ ረቂቆችን የማዘጋጀትና ሲፀድቁም ተፈፃሚነታቸውን መከታተል አንዱ ነው፡፡ በቅርቡ ኤጀንሲው በመንግስትና በቁልፍ የግል ተቋማት የሳይበር ደህንነትን ለማረጋገጥ የሚያስችል ስታንዳርድ (Critical Mass Cyber Security Requirement Standard) በስራ ላይ እንዲውል በዋና ዳይሬክተሩ አፅድቋል፡፡ ስታንዳርዱ ተቋማት የኢንፎርሜሽን ደህንነት ስጋቶችን መቆጣጠር እንዲችሉ ወሳኝ የሳይበር ደህንነት አቅሞችን እና ሂደቶችን (Capabilities and Processes) ቀጣይነቱን ሊያረጋግጥ በሚችል መልኩ እንዲገነቡ የሚያስችል ነው:
